กรุงเทพ ฯ ประเทศไทย

17 สิงหาคม 2563

**AGRITECHNICA ASIA และ Horti ASIA 2020 เลื่อนการจัดงานเป็นเดือนพฤษภาคม 2564**

AGRITECHNICA ASIA **และ** Horti ASIA **2020 กำหนดจัดงานใหม่เป็นวันที่ 27-29 พฤษภาคม 2564 โดยผู้จัดงานฯ ยังคงนำเสนองานแสดงสินค้านานาชาติด้านเทคโนโลยีเครื่องจักรกลการเกษตร ปัจจัยการผลิตทางการเกษตร และนวัตกรรมด้านการปลูกพืชไร่ และพืชสวนควบคู่กันไป พร้อมกับการจัดสัมมนาเพื่อตอบสนองความต้องการของภาคเกษตรในภูมิภาคเอเชีย**

องค์กรเกษตรแห่งเยอรมัน (DLG) และ บริษัท วีเอ็นยู เอเชีย แปซิฟิค ตัดสินใจเลื่อนการจัดงาน AGRITECHNICA ASIA และ Horti ASIA 2020 จากเดือนตุลาคม 2563 ไปเป็นวันที่ 27-29 พฤษภาคม 2564 โดยการตัดสินใจในครั้งนี้เกิดขึ้นจากความไม่ชัดเจนในข้อกำหนดของการเดินทางระหว่างประเทศ ผู้จัดงานฯ ได้ทำแบบสำรวจความคิดเห็นกับผู้แสดงสินค้าและผู้สนใจเข้าชมงาน ซึ่งผลส่วนใหญ่มีความคิดเห็นตรงกันว่าควรเลื่อนการจัดงานออกไป

Mr. Bernd Koch กรรมการผู้จัดการจากองค์กรเกษตรแห่งเยอรมัน (DLG) กล่าวว่า “การตัดสินใจเลื่อนงานทั้งสองงานในครั้งนี้ไม่ใช่เรื่องง่าย แต่เนื่องจากสถานการณ์การเดินทางระหว่างประเทศและมาตรการการเดินทางเข้าประเทศไทยยังไม่ชัดเจน จึงทำให้เราไม่สามารถดำเนินการจัดงานทั้งสองงานตามแผนที่วางไว้ในปีนี้ เพราะเป้าหมายหลักคือการจัดนิทรรศการระดับนานาชาติ เพื่อเรียนเชิญผู้เชี่ยวชาญ และรวบรวมแนวทางแก้ปัญหาหรือตอบสนองต่อความต้องการภาคเกษตรจากทั่วทุกมุมโลก”

“เราเชื่อว่าการตัดสินใจเลื่อนงาน AGRITECHNICA ASIA **และ** Horti ASIA **2020 ไปเป็นเดือนพฤษภาคม 2564 ช่วยเพิ่มความเชื่อมั่นแก่ผู้เข้าร่วมแสดงสินค้าและผู้เข้าชมงาน ใน**การเตรียมความพร้อมการจัด**งานแสดงสินค้าและงานประชุมนานาชาติ**อย่างมีประสิทธิภาพ โดยการตัดสินใจในครั้งนี้เกิดขึ้นจากการปรึกษาหารือกับพันธมิตรที่เกี่ยวข้อง ซึ่งผลสรุปส่วนใหญ่เห็นด้วยกับการเลื่อนงานไปเดือนพฤษภาคม 2564” Mr. Heiko M. Stutzinger กรรมการผู้จัดการจากบริษัท วีเอ็นยู เอเชีย แปซิฟิค กล่าวเสริม

**พร้อมเปิดการจัดแสดงสินค้าและสัมมนาออนไลน์ AGRITECHNICA ASIA & Horti ASIA – Digital Connect**

ณ ช่วงเวลานี้จนถึงกำหนดจัดงานเดือนพฤษภาคม 2564 ผู้จัดงานฯ พร้อมนำเสนอการจัดแสดงสินค้าและสัมมนาผ่านแพลตฟอร์มออนไลน์ (Virtual Event) แก่ผู้ประกอบการที่ไม่สามารถมาแสดงสินค้าและเข้าร่วมชมงานในปีนี้ แพลตฟอร์มนี้จะเปิดให้เข้าร่วมชมสินค้า ทำนัดเจราจาธุรกิจ และเข้าร่วมฟังสัมมนาออนไลน์ในกำหนดวันจัดงานเดิม 14 ตุลาคม 2563 โดยผู้ผลิต ผู้ซื้อและผู้เชี่ยวชาญด้านการเกษตรจะได้รับคำเชิญเข้าร่วมแพลตฟอร์มออนไลน์และกดรับนัดหมายกับผู้เข้าร่วมแสดงสินค้าในรูปแบบออนไลน์ผ่านแพลตฟอร์ม **‘AGRITECHNICA ASIA & Horti ASIA – Digital Connect’**

ติดตามข่าวสารเกี่ยวกับงาน AGRITECHNICA ASIA **และ** Horti ASIA **2020 และ** Virtual Platform ได้ที่

www.agritechnica-asia.com and www.horti-asia.com

**เกี่ยวกับบริษัท วีเอ็นยูฯ**

วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆ ทั่วโลก มีสำนักงานใหญ่อยู่ที่ เมืองอูเทร็คท์--ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้-ประเทศจีน และ กรุงเทพ-ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs ได้ร่วมทุนกับ บริษัท TCC Assets ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ โดยมีความเชี่ยวชาญการจัดงานแสดงสินค้าสำหรับอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการและชีววิทยา

สำหรับข้อมูลเพิ่มเติม โปรดเยี่ยมชม [www.vnuasiapacific.com](http://www.vnuasiapacific.com)

**เกี่ยวกับองค์กรเกษตรแห่งเยอรมัน (DLG)**

องค์กรเกษตรแห่งเยอรมัน (DLG) ก่อตั้งขึ้นเมื่อปี 2428 โดย Max Eyth โดยเป็นองค์กรที่ปรึกษาชำนาญการในด้านให้คำแนะนำแก่องค์กรเกษตรกรรม ธุรกิจการเกษตรและอุตสาหกรรมอาหาร จุดประสงค์ของ DLG คือการมอบความรู้เกี่ยวกับเทคโนโลยีเครื่องจักรกลการเกษตรเพื่อช่วยพัฒนาส่งเสริมการทำงานของเกษตรกร DLG มีสมาชิกทั้งหมด 31,000 คน ซึ่งเป็นองคก์รอิสระที่มีเครือข่ายขนาดใหญ่ทั่วโลก และเนื่องจากเป็นผู้เชี่ยวชาญและผู้นำในด้านการเกษตร DLG จึงได้จัดงานแสดงสินค้าด้านเครื่องมือและเครื่องจักรกลการเกษตร เทคโนโลยีสำหรับอุตสาหกรรมอาหารและเครื่องดื่ม เพื่อเป็นเวทีในการเจรจาธุรกิจและเปิดโอกาสให้บริษัทและผลิตภัณฑ์ได้เปิดตัวสู่ตลาดใหม่อีกด้วย

สำหรับข้อมูลเพิ่มเติม โปรดเยี่ยมชม [www.dlg-international.com](http://www.dlg-international.com)